CELEX: 62010CN0224
Language: sl
Date: 2010-05-10 00:00:00
Title: Zadeva C-224/10: Predlog za sprejetje predhodne odločbe, ki ga je 10. maja 2010 vložilo Landgericht Baden-Baden (Nemčija) – Staatsanwaltschaft Baden-Baden proti Leo Apelt

14.8.2010   
            
            
               SL
            
            
               Uradni list Evropske unije
            
            
               C 221/16
            
         Predlog za sprejetje predhodne odločbe, ki ga je 10. maja 2010 vložilo Landgericht Baden-Baden (Nemčija) – Staatsanwaltschaft Baden-Baden proti Leo Apelt
   (Zadeva C-224/10)
   ()
   2010/C 221/26
   Jezik postopka: nemščina
   
      Predložitveno sodišče
   
   Landgericht Baden Baden
   
      Stranki v postopku v glavni stvari
   
   
      Tožeča stranka: Staatsanwaltschaft Baden-Baden
   
      Tožena stranka: Leo Apelt
   
      Vprašanji za predhodno odločanje
   
   
               1.
            
            
               Ali lahko država članica ob upoštevanju člena 5(1)(a) Direktive 91/439/EGS (1), v skladu s katerim se lahko vozniška dovoljenja za kategorijo D izdajajo samo voznikom, ki so že upravičeni do vožnje vozil kategorije B, skladno s členoma 1 ter 8(2) in (4) navedene direktive zavrne priznanje veljavnosti vozniškega dovoljenja, ki ga je izdala druga država članica, ki se nanaša na kategoriji B in D, zlasti kar zadeva kategorijo D, če se je imetniku tega dovoljenja vozniško dovoljenje kategorije B izdalo pred sodnim odvzemom vozniškega dovoljenja v prvonavedeni državi članici, vozniško dovoljenje kategorije D pa šele po sodnem odvzemu in po poteku s tem povezanega roka trajanja prepovedi za izdajo novega dovoljenja?
            
         
               2.
            
            
               Če je odgovor na prvo vprašanje nikalen:
               Ali lahko prvonavedena država članica zavrne priznanje navedenega vozniškega dovoljenja, zlasti kar zadeva kategorijo D, ob uporabi člena 11(4) Direktive 2006/126/ES (2), v skladu s katerim država članica zavrne priznanje veljavnosti vsakega vozniškega dovoljenja, ki ga je izdala druga država članica osebi, ki ji je vozniško dovoljenje na ozemlju prve države članice odvzeto, če je bilo vozniško dovoljenje kategorije B izdano 1. 3.2006, vozniško dovoljenje kategorije D pa 30.4.2007 in je bilo vozniško dovoljenje izdano na zadnjenavedeni dan?
            
         
      (1)  Direktiva Sveta 91/439/EGS z dne 29. julija 1991 o vozniških dovoljenjih, (UL L 237, str. 1).
   
      (2)  Direktiva 2006/126/ES Evropskega parlamenta in Sveta z dne 20. decembra 2006 o vozniških dovoljenjih, (UL L 403, str. 18).